Diari Oficial de la Generalitat Valenciana


Sumari del DOGV 3128, del 24-11-1997 (1997/3379)

Informació pública del Programa d'Actuació Integrada de l'àrea N.P.R .-1- Benicalap Nord, que inclou pla parcial, homologació modificativa i avantprojecte d'urbanització.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3128

Data del DOGV
:   24-11-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/3379


Organisme emissor
:   Gestion Urbanizadora Valenciana, SL

Tipus de document
:   Anunci

Informació pública del Programa d'Actuació Integrada de l'àrea N.P.R .-1- Benicalap Nord, que inclou pla parcial, homologació modificativa i avantprojecte d'urbanització. [97/M3379]
  
Programa d'Actuació Integrada de l'Àrea N.P.R.-1- Benicalap Nord, que inclou pla parcial, homologació modificativa i avantprojecte d'urbanització.
  
La mercantil Gestión Urbanizadora Valenciana SL ha formulat un instrument del planejament de l'Àrea N.P.R. -1- de la ciutat de València, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.94), i que inclou:
  
- El pla parcial
  
- La sol·licitud d'homologació modificativa
  
- El Programa d'Actuació Integrada, amb avantprojecte d'urbanització
  
En aplicació del que estableix l'article 48 de la llei es fa constar:
  
Que l'objecte d'aquest el constitueix la programació d'un àrea classificada pel pla com a sòl urbanitzable no programat denominada Àrea N.P.R.- 1, situada en la part nord-est del nucli urbà de la població i que presenta els següents límits:
  
- Al sud-oest, en la seua connexió amb el nucli urbà de Benicalap, l'avinguda de l'Equador.
  
- Al nord-oest, el carrer de Salvador Cerveró, com a vial de connexió amb el barri de la Ciutat Fallera.
  
- Al sud-est, el carrer del Pintor Maturana, que delimita els sectors de Benicalap Nord i Benicalap Sud.
  
- Al nord-est, el Bulevard Perifèric Nord, vial d'importància estratègica dins de la confirmació perimetral de la ciutat.
  
Amb relació a les seues característiques essencials, aquestes queden determinades en la fitxa corresponent de les Normes Urbanístiques del vigent Pla General d'Ordenació Urbana de València, publicades en el Butlletí Oficial de la Província número 259 (pàgina 131), en data 31 d'octubre de 1990, així com en el document d'homologació modificativa que es presenta.
  
La Notaria en què estan protocol·litzats els documents és la del senyor Eduardo Llagaria Vidal, situada a València, carrer de Trànsits, número 2. (46529).
  
Que l'exemplar dipositat davant l'Ajuntament de València va ser presentat en data 2 d'octubre de 1997, Registre d'Entrada 25.016.
  
En aplicació del que estableix l'article 48.1.C, en relació amb l'article 48.3, ambdós de la indicada llei, escau sotmetre l'esmentat programa, amb la documentació annexa, a informació pública per termini de 20 dies hàbils comptats a partir del dia següent a la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer en l'expressada notaria en dia hàbil, de 10.00 a 14.00 hores, per a obtindre còpia de l'acta de protocol·lització dels indicats documents o sol·licitar l'exhibició d'aquesta.
  
Així mateix es fa constar la possibilitat de consultar en l'Ajuntament de València les actuacions derivades de la documentació dipositada en aquest i de presentar-hi, per a la seua incorporació a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. La documentació i l'expedient administratiu podran ser consultats en el Servei de Gestió Urbanística de l'Ajuntament de València, avinguda d'Aragó, 47, quarta planta, els dies hàbils, de 10.00 a 14.00 hores.
  
Les al·legacions que, si escau, foren presentades, seran presentades davant l'Ajuntament de València, dirigides al Servei de Gestió Urbanística (4ª planta).
  
Si durant l'exposició al públic de la present iniciativa del Programa per a l'Actuació Integrada de la indicada Àrea, algú haguera iniciat una segona exposició d'una altra, en competència amb aquella, escaurà la pròrroga de terminis regulada en l'article 46.4 de la Llei Reguladora de l'Actuació Urbanística.
  
Així mateix, mitjançant aquest anunci, segons el que estableix el paràgraf 2 de l'article 48 en relació amb l'article 46 paràgrafs 4 i 5 de l'esmentada Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques, comença el dia següent hàbil a la finalització del termini de 20 dies anteriorment indicat. Durant el dit termini podran formular-se les indicades proposicions en l'Oficina de Contractació de l'Ajuntament de València, plaça de l'Ajuntament, segona planta, en horari de 09.00 a 14.00 hores.
  
Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques a la sala de contractació de l'Ajuntament de València.